
Imani ni nini? Je! Imani inaweza kuongezwa?

Je imani ni hisia tu?Je! Imani inabatilisha
amri?

Wengi wanaongea juu ya imani,lakini je!Ni kweli wana
imani?

Mamilioni wamekosa imani ya kuyapokea majibu ya
maombi.

Mara nyingi ni kwa sababu ya kukosa kuelewa maana ya
imani.

Je! Waweza kusoma na kufanya yaliyofundishwa na
Biblia kuhusu imani?



Imani kwa wale walioitwa na kuchaguliwa na Mungu

Je! Wajua zaidi kuhusu imani? Je! Wajua jinsi imani
ni ya muhimu?

Yesu alisema,ya kwamba pamoja na rehema na
hukumu,imani ni moja ya masuala yenye uzito na ya maana sana ya
amri (Mathayo 23:23).Wanafunzi wake waligundua kwamba imani ni
muhimu.

Siku moja:

5…Mitume wakamwambia Bwana,’’Tuongezee imani’’ (Luka
17:5,NKJV isipokuwa mahali pameonyeshwa sehemu:hata hivyo kijitabu
cha Imani ni nini? Kimenukuriwa kutoka kwa KJV,bila ilani
iliyotengwa.)

Bila kuwaambia jinsi ya kuongeza imani yao,Yesu
aliwaambia kwamba walikuwa na imani duni.

Lakini katika sehemu nyingine za Biblia,Yesu na
wengine walieleza kwa kina jinsi imani inaweza kuongezwa.Hiki
kijitabu kifupi kitaeleza vipengele vingi lakini si vyote.Biblia ya
Kiingereza ya NJKV,kwa mfano,ina neno la Kiingereza ‘’imani’’ mara
243 katika Agano Jipya (mara mbili katika Agano la Kale) na neno
uaminifu mara 53 katika Agano Jipya (na mara 32 katika Agano la
Kale).

Onyesha Imani kwa Kutenda,Sio kwa Kudai tu Kwamba
Umeamini

Paulo aliandika:

7Maana twaenenda kwa imani,si kwa kuona( 2
Wakorintho 5:7).

Kwa kawaida,hii inamaanisha kwamba twaishi kwenye
njia ya Mungu hata kama tuna majaribu na mateso,wakati twaona
kwamba hakuna tumaini,hata wakati wengine wanajaribu
kutudanganya.Paulo pia aliandika:

17Vivyo hivyo na imani,isipokuwa ina matendo,imekufa
nafsini mwake.18Lakini mtu atasema,Wewe unayo imani,nami ninayo
matendo.Nionyeshe imani yako pasipo matendo,nami nitakuonyesha
imani yangu kwa njia ya matendo yangu.19Wewe waamini ya kuwa Mungu
ni mmoja;watenda vema.Mashetani nao waamini na kutetemeka.20Lakini
wataka kujua wewe mwanadamu usiye kitu,kwamba imani pasipo matendo
haizai? 21Je,Baba yetu Ibrahimu hakuhesabiwa kuwa ana haki kwa
matendo,hapo alipomtoa Isaka mwanawe juu ya madhabahu? 22Waona
kwamba imani ilitenda kazi pamoja na matendo yake,na ya kwamba
imani ile ilikamilishwa kwa njia ya matendo yale.(Yakobo
2:17-22)

Kwa hivyo imani ni zaidi ya kusadiki tu.Imani iliyo
hai ni pamoja na matendo yanayoidhinishwa na Mungu-kuishi kama vile
Yesu alivyoishi na kama alivyohitaji wanafunzi wake wafanye.Sio
kutunza Sabato ama Sikukuu ya Mungu wakati mambo ni magumu,lakini
ni kutoa zaka,kuepukana na sikukuu za kipagani kama Krismasi,na
kuwa mwaminifu katika jamii isiyo na uaminifu.Pia,ni kupenda wale
wasiokupenda (Mathayo 5:44-48).Imani ya Ibrahimu ilionyeshwa na
utiifu katika kazi na jinsi alivyoishi maisha yake,sio kwa
udhihirisho wa miujiza kutoka kwa maombi yake.Ibrahimu alikuwa na
imani iliyo hai.Imani inatakinana ili uishi katika ulimwengu
huu.

Yesu alifundisha:

48Basi ninyi mtakuwa wakamilifu,kama Baba yenu wa
mbinguni alivyo mkamilifu.(Mathayo 5:48)

Hatuokolewi kwa matendo,bali kwa imani:

8Kwa maana mmeokolewa kwa neema,kwa njia ya
imani;ambayo hiyo haikutokana na nafsi zenu,ni kipawa cha
Mungu;9wala si kwa matendo,mtu awaye yote asije akajisifu.10Maana
tu kazi yake,tuliumbwa katika Kristo Yesu,tutende matendo
mema,ambayo tokea awali Mungu aliyatengeneza ili tuenende
nayo.(Waefeso 2:8-10)

Kumbuka Biblia inaonyesha kuwa ingawa tunaokolewa kwa
imani,hata hiyo ni kipawa cha Mungu.Pia kumbuka kwamba tuliumbwa
katika Kristo Yesu ili tutende kazi njema.

Ni nini Ufafanuzi wa Biblia ya neno Imani?

Biblia inatoa ufafanuzi wa Imani:

1Basi imani ni kuwa na hakika ya mambo
yatarajiwayo,ni udhahiri wa mambo yasioonekana.2Naam,kwa imanibaba
zetu wa kale walishuhudiwa.3Kwa imani tunafahamu kwamba ulimwengu
uliumbwa kwa neno la Mungu,vitu vyote vinavyoonekana viliumbwa kwa
vitu visivyoonekana. …6Lakini pasipo imani haiwezekani kumpendeza
Mungu,kwa maana ye yote anayemjia Mungu lazima aamini kwamba yeye
yuko na ya kuwa huwapa thawabu wale wamtafutao kwa bidii.(Waebrania
11:1-3,6,Neno Biblia Takatifu)

Maelezo ya mwandishi:Yaliyo juu yalirekebishwa kama
KJV na NKJV inatafsiri neno la Kiyunani hypostasis kama kiini
lakini linamaanisha chini ya (hypo) uthabiti (stasis) ama
msingi.Kwa hivyo,imani ni msingi ulio thabiti ambao watu wa Mungu
wanapaswa kuwa nayo.

Je unaamini kwamba Mungu anaridhisha wale amewaita na
kuchagua,wale wanaomtafuta?Ikiwa ni hivyo,hiyo inaguzaje maisha
yako?

Neno la Kiyunani linalofasiriwa katika Agano Jipya
kama imani ni pistis kwa Kiingereza.Kamusi cha Biblesoft
inafafanua neno hilo kumaanisha hivi:

πíστις pistis
(pis’-tis) ushawishi, k.v.hati ya utambulisho;usadiki wa maadili(ya
ukweli wa kidini,ama ukweli wa Mungu ama mwalimu wa kidini),hasa
kutegemea Kristo ili upate wokovu;dhahania,kuwa imara katika
taaluma hiyo;kwa ugani,mfumo wa ukweli (Injili)
wenyewe:(Biblesoft’s New Exhaustive Strong’s Numbers and
Concordance with Expanded Greek-Hebrew Dictionary.Copyright
1994,2003,2006 Biblesoft,Inc.and International Bible
Translators,Inc.)

Kwa mfumo wa ukweli,angalau Mhudumu mmoja alihisi
kwamba ni pamoja na matendo,na kwa vile Wakristo ni sehemu ya
matendo ya Mungu,ni sawa kusema kwamba imani ni sehemu ya
matendo.Na inachukua imani thabiti wakati mwingine kufanya
kazi.Kumbuka kitu ambacho Wakristo wameambiwa kufanya:

3…mwishindanie imani waliyokabidhiwa watakatifu mara
moja tu.(Yuda 3)

Yuda anawaandikia Wakristo,wale walioitwa na
kuchaguliwa (1 Wakorintho 1:26-28;Mathayo 22:14).Sio kwamba tuwe na
imani tu,lakini tuimarishe imani (Mathayo 24:14;28:19-20).Hiyo
ndiyo tunajaribu kufanya katika Kanisa la Mungu
Linaloendelea (CCOG).

Walioitwa na Kuchaguliwa ni Waaminifu

Wakati karibia wote walioko katika makanisa ya Kristo
(Warumi 16:16b)wanaamini kwamba wameitwa na kuchaguliwa,wote
wanapaswa kugundua kwamba wanafaa pia wawe waaminifu.

Wakati Yesu atakaporudi,tazama wale watakao kuwa
naye:

14…Yeye ni Bwana wa Mabwana,na Mfalme wa Wafalme,na
hao walio pamoja naye ndio walioitwa,na wateule,na
waaminifu.(Ufunuo 17:14)

Sisi tulioitwa na kuchaguliwa twahitaji kuwa
waaminifu.Hatuhitaji tu kumwamini Mungu peke yake,twahitaji tuwe na
imani kwamba njia zake ni nzuri sana kwetu.

Tazama mafungu mengine mawili ya maandiko:

18Kwa maana nayahesabu mateso ya wakati huu wa sasa
kuwa si kitu kama utukufu ule utakaofunuliwa kwetu.19Kwa maana
viumbe vyote pia vinatazamia kwa shauku nyingi kufunuliwa kwa wana
wa Mungu.(Warumi 8:18-19)

28Nasi twajua ya kuwa katika mambo yote Mungu
hufanya kazi pamoja na wale wampendao katika kuwapatia
mema,yaani,wale walioitwa kwa kusudi lake.(Warumi 8:28)

Wakati mambo yameenda mrama,twahitaji imani ili
kustahimili hadi mwisho.Inahitaji imani kugundua kwamba mambo yote
yanafanyika vyema kwetu tunaoamini.

Imani na Hisia

Wengi wanachanganya imani na hisia.Wakati waaminifu
wanapaswa kuwa na ujasiri ya kimungu,imani siyo hisia ya
kutengenezwa kwa muda mfupi.

Sasa,je ni ukweli kwamba ikiwa Shetani anaposumbua
mtu,hatua inafaa ichukuliwe haraka:

7Basi mtiini Mungu,Mpingeni Shetani,naye
atawakimbia.8Mkaribieni Mungu,naye atawakaribia ninyi.Itakaseni
mikono yenu,enyi wenye nia mbili.(Yakobo 4:7-8)

5…Mungu huwapinga wenye kiburi,lakini huwapa
wanyenyekevu neema.6Basi nyenyekeeni chini ya mkono wa Mungu ulio
hodari,ili awakweze kwa wakati wake;7huku mkimtwika yeye fadhaa
zenu zote,kwa maana yeye hujishughulisha sana kwa mambo yenu.8Mwe
na kiasi na kukesha;kwa kuwa mshtaki wenu Ibilisi,kama simba
angurumaye,huzunguka-zunguka,akitafuta mtu ammeze.9Nanyi mpingeni
huyo,mkiwa thabiti katika imani,mkijua ya kuwa mateso yale yale
yanatimizwa kwa ndugu zenu walioko duniani.10Na Mungu wa neema
yote,aliyewaita kuingia katika utukufu wake wa milele katika
Kristo,mkiisha kuteswa kwa muda kidogo,yeye mwenyewe
atawatengeneza,na kuwathibitisha,na kuwatia nguvu.(1 Petro
5:5-10)

Na kuchukua hatua kama hizo za kibiblia inafaa
kuongeza imani.

Lakini hiyo siyo aina ya mkutano wa hisia unaofanywa
kwa muda mchache kuwafanya watu kufikiri kwamba wana imani.

Katika kijitabu chake cha Amani ni
Nini,kiongozi wa Kanisa la Mungu hayati Herbert W.Armstrong
aliandika:

KWA NINI Watu Wamekosa Imani

Na sasa,kwa ufupi,KWA NINI hatuna IMANI,na twawezaje
kupata imani,na kwa jinsi gani twaweza kuongeza imani? Wengi
wanasema, ‘’Naam,sina wazo,sina hisia,sina msimamo---kama nitapata
jibu.’’

Wanataka kungoja hadi wapate MSIMAMO ,HISIA
fulani,hakikisho fulani ambao WATAHISI-kabla hawajaamini kwamba
watapata jibu.

Lakini hiyo si Imani!

Hiyo ni HISIA!

Hisia yako,msimamo wako,mawazo yako hakina chochote
kuhusu IMANI.IMANI INA UHUSIANO TU NA NENO LA MUNGU!Swali moja tu
ni,Je Mungu ameahidi kitu katika Biblia? Ikiwa ameahidi,basi
uwezekano,hisia na mawazo havina kitu kuhusu imani.Mungu ana njia
elfu ambazo hatujui kuhusiana na vile anavyojibu na kutoa chochote
alichoahidi.Si lazima tuone JINSI ataweza kuitimiza.

Na hicho ni kitu kingine-kwamba hawezi kufanya kwa
NJIA ile tunatarajia.Kwa hivyo usijaribu kutafakari jinsi kuna
uwezekano wa Mungu kujibu.Unaamini katika NGUVU ISIYO YA
KAWAIDA!Basi amini katika nguvu hiyo.Mungu anafanya kazi kwa njia
za ajabu kutekeleza alichoahidi atafanya,lakini atafanya kwa njia
yake,na kwa WAKATI WAKE.Mwachie kila kitu na UMWAMINI.Tegemea neno
lake.

KARAMA ya Mungu

Na tukumbuke kwamba IMANI ni KARAMA YA MUNGU.Basi
wengi wanadhani kwamba kila kitu kinachotoka kwa Mungu ni
karama,lakini IMANI inayohitajika kuvipokea vitu hivi ni kitu
ambacho lazima tutengeneze,ama kuiwekea kikwazo ama bidii.Lakini
twapaswa kutulia na KUMTUMAINIA MUNGU,hata kwa IMANI ambayo
tunaipokea vitu vyote! (Waefeso 2:8)

Katika Ufunuo 14:12 ni maelezo ya Kanisa la kweli la
LEO.Wale walioko Kanisani wana IMANI YA YESU! Sio tu imani kwa
Yesu,lakini imani yake---imani yake aliyoitumia kutenda
miujiza---ambayo imewekwa ndani yetu na inatenda kazi ndani yetu.Ni
jinsi gani utapata imani hiyo? Karibia Mungu.Mjue Mungu.Mwachie
kila kitu,na ufanye mapenzi yake.Kisha UOMBE.UTAPATA kumjua kupitia
maombi.Tuko karibu sana na vifaa.Kupitia kwa MAOMBI,maombi ya
ndani,unaweza kumkaribia MUNGU na vitu vya kiroho.Na ni furaha
ilioje na faraja wakati umefanya maombi!

Imani ni karama ya Mungu (Waefeso 2:8),lakini ni
karama ambayo Wakristo wanaweza kukuza.Siyo kwa wito wa
kihisia,lakini kwa kuishi kama Yesu alivyoishi na kumwamini Mungu
ili atuokoe kutoka kwa majaribu na mateso.Hisia inaweza kudanganya
lakini imani ni ya ukweli.

Wenye Haki Wataishi kwa Imani

Wakristo wamechaguliwa kuwa matajiri kwa imani:

5Ndugu zangu wapenzi,sikilizeni,Je!Mungu
hakuwachagua maskini wa dunia wawe matajiri wa imani na warithi wa
ufalme aliowaahidia wampendao? (Yakobo 2:5).

Biblia inafundisha katika sehemu tatu kwamba wenye
haki wataishi kwa imani.

Sehemu ya kwanza ni Habakuki 2:4:

4Tazama,roho yake hujivuna,haina unyofu ndani
yake;lakini mwenye haki ataishi kwa imani yake.

Tofauti kati ya wenye majivuno na wenye haki
inaonyesha kwamba waaminifu hawamo miongoni mwa wenye
majivuno,lakini wamo miongoni mwa wanyofu.Wenye majivuno
wanajiamini sana.

Paulo aliandika:

11Ni dhahiri ya kwamba hakuna mtu ahesabiwaye haki
mbele za Mungu katika sheria;kwa sababu Mwenye haki kwa imani.12Na
torati haikuja kwa imani,bali,Ayatendaye hayo ataishi katika
hayo.(Wagalatia 3:11-12)

Mstari huu wa mwisho unaonyesha kwamba wakati sheria
siyo imani,waaminifu watazitunza.

Katika Warumi 1:17-19,Mtume Paulo aliandika:

17Kwa maana haki ya Mungu inadhihirishwa ndani
yake,toka imani hata imani;kama ilivyoandikwa,Mwenye haki ataishi
kwa imani.18Kwa maana ghadhabu ya Mungu imedhihirishwa kutoka
mbinguni juu ya uasi wote na uovu wa wanadamu waipingao kweli kwa
uovu.19Kwa kuwa mambo ya Mungu yanayojulikana yamekuwa dhahiri
ndani yao,kwa maana Mungu aliwadhihirishia.

Kuhusu haki ya Mungu,Zaburi 119:172 inasema:

172Ulimi wangu na uimbe kuhusu neno lako,kwa kuwa
amri zako zote ni za haki.(Neno Biblia Takatifu)

Waebrania inasema hivi kuhusu wenye haki wengine
waliokuwa waaminifu:

13Hawa wote wakafa katika imani,wasijazipokea zile
ahadi,bali wakaziona tokea mbali na kuzishangilia,na kukiri kwamba
walikuwa wageni,na wasafiri juu ya nchi.14Maana hao wasemao maneno
kama hayo waonyesha wazi kwamba wanatafuta nchi yao wenyewe.15Na
kama wangaliikumbuka nchi ile waliyotoka,wangalipata nafasi ya
kurejea.16Lakini sasa waitamani nchi iliyo bora,yaani,ya
mbinguni.Kwa hiyo Mungu haoni haya kuitwa Mungu wao;maana
awatengenezea mji.(Waebrania 11:13-16)

Kwa hivyo waaminifu,wakati wanatembea katika njia ya
Mungu hapa duniani,wanatazamia tumaini katika ujira wao watakaopewa
na Mungu.’’Wanatafuta ufalme kwanza’’ (Mathayo 6:33).Lakini duniani
hapa pia wanatunza amri:

12Hapa ndipo penye subira ya watakatifu,hao
wazishikao amri za Mungu,na imani ya Yesu.(Ufunuo 14:12)

Lakini siyo rahisi kuwa miongoni mwa waaminifu.Usemi
‘’subira ya watakatifu’’ unaonyesha ugumu mkubwa kwa wakati
huo.

Kumbuka kwamba Biblia inaunganisha imani na tumaini,
‘’imani ni kuwa na hakika na mambo yatarajiwayo.’’ Tumaini ni kitu
tunatakikana tuwe nacho:

15Nina tumaini kwa Mungu,ambalo hata hao nao
wanalitazamia,ya kwamba kutakuwa na ufufuo wa wafu,wenye haki na
wasio haki pia.16Nami ninajizoea katika neno hili niwe na dhamiri
isiyo na hatia mbele za Mungu na mbele ya watu siku zote.(Matendo
24:15-16,KJV)

Tumaini na imani zote zatakikana zifanyiwe zoezi.Mtu
anafanyia zoezi imani kwa kuishi katika imani.Na hii siyo tu imani
potofu.Kumbuka kwamba Biblia inafundisha:

21thibitisheni mambo yote;lishikeni lililo
jema;22jitengeni na ubaya wa kila namna (1 Wathesalonike 5:21-22
KJV).

Biblia inafundisha kwamba mtu anapaswa kuthibitisha
kwamba kuna Mungu:

20Kwa sababu mambo yake yasioonekana tangu kuumbwa
ulimwengu yanaonekana,na kufahamika kwa kazi zake;yaani,uweza wake
wa milele na Uungu wake,hata wasiwe na udhuru.(Warumi 1:20)

Hakika inatakikana tuangazie mbali sana kuliko
kuangalia tu vitu vinavyoonekana:

16Kwa hiyo hatulegei,bali ijapokuwa utu wetu wa nje
unachakaa,lakini utu wetu wa nje unachakaa,lakini utu wetu wa ndani
unafanywa upya siku kwa siku.17Maana dhiki yetu nyepesi,iliyo ya
muda wa kitambo tu,yatufanyia utukufu wa milele uzidio kuwa mwingi
sana;18tusiviangalie vinavyoonekana.Kwa maana vinavyoonekana ni vya
muda tu;bali visivyoonekana ni vya milele.(2 Wakorintho
4:16-18)

Kwa kuishi kulingana na imani,mtu anasaidia
kuthibitisha kwamba maagizo na amri katika neno la Mungu ni
ukweli-Wakristo hawana tu imani potofu,isiyo na mpango na ya
hisia.Imani ni ya hakika-ni hakika ya mambo yatarajiwayo
(Waebrania 11:1)

Maandiko Mengi ya Agano la Kale Yaliandikwa Kama
Kielelezo Kwetu-Ni Sura gani Katika Biblia Inaitwa Sura ya
Imani?

Biblia inasema kwamba mengi katika Agano la Kale
yaliandikwa kama kielelezo kwetu:

1Kwa maana,ndugu zangu,sipendi mkose kufahamu ya
kuwa baba zetu walikuwa wote chini ya wingu;wote wakapita katika
bahari;2wote wakabatizwa wawe wa Musa katika wingu na katika
bahari;3wote wakala chakula kile kile cha roho;4wote wakanywa
kinywaji kile kile cha roho;kwa maana waliunywea mwamba wa roho
uliowafuata;na mwamba ule ulikuwa Kristo.5Lakini wengi sana katika
wao,Mungu hakupendezwa nao;maana waliangamizwa jangwani.6Basi mambo
hayo yalikuwa mifano kwetu kusudi sisi tusiwe watu wa kutamani
mabaya,kama wale nao walivyotamani.7Wala msiwe waabudu sanamu

